Կարեն Փենս

Կարեն Սյու Փենս (, ), ամերիկացի ուսուցիչ, նկարիչ և 2017 թվականից Միացյալ Նահանգների ներկայիս երկրորդ տիկինը։ Ամուսնացած է Միացյալ Նահանգների 48-րդ և ներկայիս փոխնախագահ Մայք Փենսի հետ։ Նախկինում եղել է Ինդիանայի առաջին տիկինը 2013 թվականի հունվարի 14-ից մինչև 2017 թվականի հունվարի 9-ը։

Վաղ կյանք և կրթություն 
Փենսը ծնվել է 1957 թվականի հունվարի 1-ին Լիլիան և Յոն Բաթթենի ընտանիքում։ Նրա ծնողները ամուսնալուծվել են, երբ Կարենը դեռ եղել է փոքր, իսկ մայրը 1967 թվականին ամուսնացել է Բեռնարդ Բարսիոյի հետ։ Մեծացել է Ինդիանապոլիսի Բրոդ Ռիփլ Վիլիջ թաղամասում, որտեղ ավարտել է Bishop chatard-ի միջնակարգ դպրոցը։ Փենսը հաճախել է մոտակայքում գտնվող Բաթլերյան համալսարան որտեղ ուսանել է ուսուցիչ դառնալու նպատակով։ Բաթլերի համալսարանից ստացել է և՛ գիտության բակալավրի աստիճան, և՛ գիտության մագիստրոս (MS) տարրական կրթության ոլորտում։

Կարիերա 
Փենսը դասավանդել է Ջոն Սթրենջի, Ակտոնի և Ֆոլլ Քրիքի տարրական դպրոցներում, ինչպես նաև Օրչարդի դպրոցում։

Առաջին երեխայի ծնվելուց հետո Փենսը գրանցվել է ջրաներկային գեղանկարչության դասընթացների։ Նա տարեկան ավարտել է երեսունհինգ նկար, որոնցից ոմանք պատվիրվել են, իսկ մյուսները վաճառվել տեղի արվեստի ցուցահանդեսներում։

Կարենը տասներկու տարի աշխատել է Իմմանուել Քրիստիանի դպրոցում՝ Վիրջինիա նահանգի Սփրինգֆիլդ քաղաքի մասնավոր Թեմական դպրոցում, որպես արվեստի ուսուցիչ։

Ինդիանայի առաջին տիկին 
2013 թվականից մինչ 2017 թվականը Փենսը եղել է Ինդիանայի առաջին տիկինն՝ իր ամուսնու նահանգի նահանգապետի պաշտոնում գտնվելու ժամանակ։  Առաջին իսկ տարում հիմնադրել է Ինդիանայի Առաջին տիկնոջ բարեգործական հիմնադրամը՝ «խթանելու երեխաներին, ընտանիքներին և արվեստը խրախուսող անհատներին և կազմակերպություններին»՝ առաջարկելով նաև դրամաշնորհներ և կրթաթոշակներ։

Ամերիկայի Միացյալ Նահանգների երկրորդ տիկին 

Փենսը Միացյալ Նահանգների երկրորդ տիկին է դարձել 2017 թվականի հունվարի 20-ին՝ այդ պաշտոնում փոխարինելով Ջիլ Բայդենին։ Նևինսը նույն պաշտոնում ծառայել է նախկին առաջին տիկին Բարբարա Բուշին։ Լինելով երկրորդ տիկին՝ Փենսը մտադիր է բարձրացնել Արտ թերապիայի մասին տեղեկացվածությունը, որին նա առաջին անգամ ենթարկվել է Վաշինգթոնի հիվանդանոց այցելության ժամանակ՝ ամուսնու՝ որպես կոնգրեսականի գտնվելու ժամանակ 2017 թվականի հոկտեմբերին  այցելել է Ֆլորիդայի պետական համալսարան՝ արտ-թերապիայի ծրագիրը լուսաբանելու համար։

2019 վերադարձը դասավանդման 
2019 թվականի հունվարին հայտնի է դարձել, որ Փենսը որպես արվեստի ուսուցիչ վերադառնում է Իմմանուել Քրիստիանի թեմական դպրոց, իր հայտարարության մեջ ասել է, որ «շատ ուրախ եմ վերադառնալ դասարան և անել այն, ինչ ես սիրում եմ անել», և որ «նա կարոտում էր արվեստի ուսուցումը»։

Ընտանիք և անձնական կյանք 
Ավագ դասարանում ծանոթացել է իր առաջին ամուսնու՝ Ջոն Սթիվեն Ուիթաքերի հետ։ Նրանք ամուսնացել են 1978 թվականի օգոստոսի 4-ին, իսկ հետո ամուսնալուծվել։

Կարենը ծանոթացել է Մայք Փենսի հետ, երբ կիթառ է նվագել Աքվինսկու Սուրբ Թովմասի եկեղեցում պատարագի ժամանակ։ Մոտ 9 ամիս ծանոթությունից հետո նրանք 1984 թվականի օգոստոսին նշանդրվել են և ամուսնացել 1985 թվականի հունիսի 8-ին։  Զույգը ունի երեք երեխա՝ Միշելը (ծառայում է ԱՄՆ ծովային հետևակում), Շառլոտը և Անդրեյը։ Փենսն իր կյանքի մեծ մասն ապրել է Ինդիանայում, չնայած նրան, որ իրամբողջ ընտանիքը տասներկու տարի ապրե է Վաշինգտոնում, որտեղ Կարենի ամուսիը եղել է Ինդիանայից կոնգրեսական մինչ Ինդիանայի նահանգապետ ընտրվելը։ Փենսը փորձառու օդաչու է։

Ծանոթագրություններ 

Ամերիկացի արվեստագետներ
Ամերիկացի նկարիչներ
Ամերիկացի մանկավարժներ
ԱՄՆ-ի քաղաքական գործիչներ